חשד: אזרח זר תקף מינית נערה בת 14 בחוף בתל אביב - וואלה! חדשות
חשד: אזרח זר תקף מינית נערה בת 14 בחוף בתל אביב
האיש נעצר אתמול, לאחר שעל פי החשד ביצע מעשה מגונה בנערה בחוף ירושלים, כאשר המקום היה הומה אדם. כאשר הנערה זעקה לעזרה, הוא דחף על פי החשד את ראשה אל מתחת למים
מור שמעוני יום ראשון, 03 ביוני 2012, 10:32
שוטרים ואזרחים בחוף שמעו את זעקותיה של הנערה. חוף ירושלים (צילום ארכיון: ניר לנדאו)
אזרח זר בן 30 נעצר אתמול (שבת) בחוף ירושלים בתל אביב, בחשד שביצע מעשה מגונה ותקף נערה בת 14 בעת שהתרחצה בים. שוטרים ואזרחים שהיו בחוף שמעו את זעקותיה של הנערה, נכנסו למים והשתלטו על החשוד. בית משפט השלום בתל אביב באריך את מעצרו בארבעה ימים.
החוף היה הומה אדם בשבת בצהריים, כאשר בסביבות השעה 14:30 נכנסה הנערה, ששהתה בחוף יחד עם משפחתה, למים. על פי החשד, נתין אריתראי, ששהה באותה עת במים, ניגש אליה והחל לגעת בה באזורים מוצנעים בגופה. היא החלה לזעוק לעזרה, אז על פי החשד דחף החשוד את ראשה מתחת למים.
שוטרי תחנת לב תל אביב שהיו בחוף, כחלק מפעילות שגרתית, יחד עם אזרחים ומצילים, שמעו את הנערה זועקת לעזרה ונכנסו למים. הם השתלטו על החשוד, והשוטרים לקחו אותו לחקירה בתחנת לב תל אביב, שבסיומה נעצר.
אישום: עקב אחר נערות וביצע בהן מעשים מגונים
חשד: אזרח זר ניסה לאנוס תושבת תל אביב בביתה
חשד: אנס צעירה על גבי אופנוע ים בלב הכנרת